Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
24 มิ.ย. 2558

SET ยืนเหนือ 1,510 จุด จากแรงซื้อหุ้นขนาดใหญ่คาดหวัง Window Dressing
ดัชนี SET อยู่ที่ 1,515.59 จุด +12.36 จุด +0.82% ปริมาณซื้อขาย 18,681  ลบ.
แนวรับ:     1495/1490      แนวต้าน:      1505/1510
 
สรุปทิศทางและแนวโน้มตลาด
รับเหมาฯ คาดว่าจะเป็นกลุ่มหุ้นที่ Outperform ตลาดในระยะกลาง-ยาว: การลงทุนภาครัฐฯ ที่มีแนวโน้มเร่งตัวขึ้น โดยเฉพาะการลงทุนโครงการขนาดใหญ่อย่างรถไฟรางคู่ รถไฟความเร็วปานกลาง รถไฟฟ้า รวมไปถึงการขยายสนามบินสุวรรณภูมิเฟส 2 มูลค่าประมาณ 6 หมื่นล้าน จะเป็นปัจจัยหนุนเศณษฐกิจในระยะ 1-3 ปีข้างหน้า ซึ่งสอดคล้อยกับประมาณการเศรษฐกิจของ ธปท.ล่าสุดที่แม้จะปรับลดคาดการณ์การเติบโตเศรษฐกิจโดยรวมลงเหลือ +3.0% (เดิม +3.8%) แต่คาดการณ์การลงทุนภาครัฐฯ เร่งตัวขึ้นเป็น +16.3% และจะขยายตัวต่อเนื่อง +6% ในปี 2016 ทำให้เราแนะนำ “ซื้อ” CK (ผลการดำเนินงาน 2Q15 คาดว่าจะออกมาดีจากการบันทึกกำไรพิเศษขายหุ้นไซยบุรี ให้กับ CKP ประมาณ 1.5 พันล้านบาท) STEC SEAFCO ต่อเนื่อง ขณะที่รับเหมาฯ ตัวเล็กมีจังหวะ “เก็งกำไร” อย่าง TRC (ดูมุมมองทางเทคนิคด้านล่างประกอบ)
โรงกลั่นยังแกร่ง โดยเฉพาะ PTTGC ที่คาดผลการดำเนินงาน 2Q15 ออกมาดี และแนะนำ “เก็งกำไร” Laggard Play อย่าง TOP ต่อ: ราคา HDPE, ค่าการกลั่น, และราคาน้ำมันที่ปรับสูงขึ้นในช่วง 2Q15 ส่งผลดีโดยตรงต่อหุ้นกลุ่มปิโตรเคมีสาย Olefin อย่าง PTTGC ทำให้แม้ราคาหุ้นปรับสูงขึ้นเหนือเป้าหมายพื้นฐานที่ 70 บาท ไปแล้วแต่แนะนำ “Let the Profit Run” ต่อไปที่เป้าหมายทางเทคนิคบริเวณ 76-77 บาท (ดู The Technical Story) รวมไปถึง “เก็งกำไร” TOP ที่ยังเป็นหุ้น Laggard ในกลุ่มโรงกลั่น โดยมีเป้าหมายระยะสั้นที่ 57 บาท และถัดไปที่ 59.50 บาท
 
หุ้นที่น่าสนใจทางเทคนิค
FER “ซื้อ” ราคาหุ้นดีดตัวขึ้น กลับมายืนเหนือเส้นค่าเฉลี่ยระยะเดือนได้ ด้วยปริมาณการซื้อขายสูงขึ้น สอดคล้องกับเครื่องมือ MACD ที่เริ่มชี้ขึ้นใกล้ 0 เป็นจังหวะซื้อเก็งกำไร มีแนวต้านแรกบริเวณ 1.73 บาท และถัดไปที่ 1.78 บาท
TRC “ซื้อ” ราคาหุ้นมีจังหวะแกว่งตัวขึ้นพร้อมปริมาณการซื้อขายหนาแน่น  กำลังทดสอบแนวเส้น Downtrend Line บริเวณ 2.30 บาท ผ่านได้จะเป็นจังหวะซื้อเก็งกำไร มีเป้าหมายถัดไปที่ 2.40 บาท
DEMCO “ซื้อ” ราคาหุ้นมีจังหวะดีดตัวขึ้นต่อหลังพักตัวสร้างฐานไม่หลุดแนวเส้นค่าเฉลี่ยระยะเดือน สามารถทะลุกรอบพักตัวรูปแบบ Bullish Flag ได้อีกครั้ง พร้อมปริมาณการซื้อขายสูงสนับสนุน เป็นจังหวะซื้อเก็งกำไร มีแนวต้านแรกที่ 14.20 บาท และแนวต้านถัดไปที่ 14.90 บาท
 
Futures   แนวรับ       แนวต้าน
SET50       975          985
                970          990
Gold        18050        19100
              18000        19250
Oil          2100         2200
              2000         2300